त्रिपोली पर विद्रोहियों का कब्जा, गद्दाफी गायब  
त्रिपोली पर विद्रोहियों के कब्जे के बाद कर्नल गद्दाफी गायब हो गए हैं। विद्रोहियों और अंतरराष्ट्रीय नेताओं ने गद्दाफी से सरेंडर करने को कहा है।
लीबिया की राजधानी त्रिपोली पर विद्रोहियों के कब्जे के बाद कर्नल गद्दाफी गायब हो गए हैं। विद्रोहियों और अंतरराष्ट्रीय नेताओं ने गद्दाफी से सरेंडर करने को कहा है ताकि खूनखराबे को रोका जा सके क्योंकि गद्दाफी के वफादार सैनिक राजधानी त्रिपोली को अपने नियंत्रण में लेने के लिए पूरा जोर लगा रहे हैं जिससे त्रिपोली के कुछ इलाकों में अब भी भीषण लड़ाई चल रही है।   विद्रोहियों ने दावा किया है कि उन्होंने राष्ट्रीय टेलीविजन चैनल के मुख्यालय समेत राजधानी के 80 फीसदी इलाके पर कब्जा कर लिया है लेकिन अभी कुछ इलाकों में गद्दाफी की सेना से कड़ी चुनौती मिल रही है। विद्रोहियों के चीफ मुस्तफा अब्दुल जलील ने कहा है कि उनके लिए जीत का पल तब आएगा जब गद्दाफी पकड़े जाएंगे।